OpenLLM-France/wikimedia huggingface dataset:
# Rivulus elegans

Rivulus elegans és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 6,5 cm de longitud total.

## Distribució geogràfica

Es troba a Sud-amèrica: Colòmbia.

## Referències

* ↑ «Rivulus elegans». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Jaime Ordiales

Jaime Ordiales (23 de desembre de 1963) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1998.

## Referències

* ↑ Jaime Ordiales a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Jalview

Jalview és una aplicació de programari bioinformàtic que s'utilitza per a visualitzar i editar alineaments múltiples de seqüències. Està escrit en llenguatge de programació Java. El programa fou escrit en un inici per Michele Clamp mentre treballava en un grup de recerca dirigit per Geoff Barton a l'EBI. Jalview 2, una versió reprogramada i reestructurada dissenyada per Andrew Waterhouse i Jim Procter en un projecte de nou amb Geoff Barton a la Universitat de Dundee (Regne Unit), fou publicada el 2005, el desenvolupament continu del qual és recolzat pel Biotechnology and Biological Sciences Research Council (BBSRC).
És utilitzat àmpliament per una varietat de servidors de web (com per exemple el servidor ClustalW de l'EBI i la base de dades de dominis proteics Pfam) però es troba disponible com a propòsit general d'editor d'alineaments.
Jalview, a més a més de la visualització i edició de seqüències, disposa d'una gamma molt extensa de funcions en què s'inclouen arbres filogenètics i la representació d'estructures moleculars (molts d'aquests recursos empresn serveis web externs per a importar les dades).

## Referències

* ↑ Clamp M, Cuff J, Searle SM, Barton GJ «The Jalview Java alignment editor» (en angles). Bioinformatics volum=20, 3, 01-02-2004, pàg. 426–427. DOI: 10.1093/bioinformatics/btg430. PMID: 14960472 [Consulta: 27 febrer 2015].
* ↑ Waterhouse AM, Procter JB, Martin DM, Clamp M, Barton GJ «Jalview Version 2--a multiple sequence alignment editor and analysis workbench». Bioinformatics, 25, 9, 01-05-2009, pàg. 1189–1191. DOI: 10.1093/bioinformatics/btp033. PMC: 2672624. PMID: 19151095 [Consulta: 27 febrer 2015].
# Jalšovík

Jalšovík és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1542.
# Jasová

Jasová (hongarès Jászfalu) és un municipi d'Eslovàquia que es troba a la regió de Nitra, al sud-oest del país.

## Història

La primera menció escrita Tykeresnyek aliter Jaszafalu es remunta al 1434. Durant les conquestes mongoles i després les invasions otomanes el poble va desaparèixer el 1562. A la fi del segle xvii de mica en mica es va repoblar. El 1715 hi havia 29 famílies i el 1828, 710 habitants.

## Referències

* ↑ «Jasová» (en eslovac). Okres Nové Zámky. E-OBCE. [Consulta: 7 agost 2022].
* ↑ Kropilák, Miroslav (ed.). Vlastivedný slovník obcí na Slovensku (en eslòvac). Volum I (A-J). Bratislava: Veda, 1977, p. 528.
# Jasper (Tennessee)

Jasper és una població dels Estats Units a l'estat de Tennessee. Segons el cens del 2000 tenia 3.214 habitants.

## Demografia

Segons el cens del 2000, Jasper tenia 3.214 habitants, 1.299 habitatges, i 928 famílies. La densitat de població era de 137,3 habitants/km².
Dels 1.299 habitatges en un 28,9% hi vivien nens de menys de 18 anys, en un 55,9% hi vivien parelles casades, en un 12,4% dones solteres, i en un 28,5% no eren unitats familiars. En el 25,9% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,5% tenia menys de 18 anys, un 8,3% entre 18 i 24, un 28,1% entre 25 i 44, un 25,9% de 45 a 60 i un 15,3% 65 anys o més.
L'edat mediana era de 39 anys. Per cada 100 dones de 18 o més anys hi havia 89,3 homes.
La renda mediana per habitatge era de 35.926 $ i la renda mediana per família de 42.467 $. Els homes tenien una renda mediana de 32.500 $ mentre que les dones 26.250 $. La renda per capita de la població era de 18.311 $. Entorn de l'11,4% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jasper». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Jasper». American Fact Finder. Oficina del Cens dels Estats Units, 12-01-2010.
# Jaume Peiró i Arbonès

Jaume Peiró i Arbonès (Barcelona, 9 de gener de 1932 - Barcelona, 11 de novembre de 2016) fou un futbolista català de la dècada de 1950.

## Trajectòria

Va començar a destacar al juvenil de la UE Poble Sec durant la temporada 1948-49, a l'edat de 17 anys. La següent temporada fitxà per l'amateur de la UE Sant Andreu, disputant també alguns partits amistosos amb el Recreativo Sants a les ordres d'Agustí Sancho. El 1951 feu una prova per l'Amateur del FC Barcelona, i Ramon Llorens decidí incorporar-lo a l'equip. El 4 de març de 1951, amb 19 anys, va debutar amb el primer equip del FC Barcelona contra el Racing a Les Corts (2-1). Peiró no va tornar a jugar a la Lliga, però sí a la Copa, contra el Sevilla i l'Atlético Tetuán. Malgrat el debut amb el primer equip, la temporada següent marxà al filial, la SD Espanya Industrial, on romangué fins a 1953. Aquest darrer any, discrepàncies amb l'entrenador Miquel Gual i una oferta rebuda per part de l'Sporting de Gijón el portaren a abandonar el Barça i fitxar per l'equip asturià. Hi jugà durant la temporada 1953-54, en la qual l'equip acabà descendint a Segona Divisió. A continuació fitxà pel Real Jaén, que jugava a Segona. En la seva primera temporada al club andalús assolí l'ascens a Primera, categoria on jugà tres temporades més, fins a la campanya 1957-58. Aquesta darrera temporada, Peiró disputà el seu primer partit oficial al Camp Nou, el 6 d'octubre de 1957, un Barça 6 - Jaén 1. Entre 1958 i 1960 jugà dues temporades al Reial Valladolid, la primera a Segona Divisió, i la següent a Primera. Va ser traspassat la temporada 1960-61 al Jerez de Tercera per 200.000 pessetes. Al club andalús fou sancionat amb 8 partits de suspensió per una agressió que no havia comès. Ja amb 29 anys va tornar a Catalunya per acabar la seva carrera al CE Manresa, on coincidí amb Joan Martínez Vilaseca, i més tard al CF Calella, ambdós de Tercera Divisió.
El 3 de novembre de 2014 el Futbol Club Barcelona va fer a l'Auditori 1899 un homenatge als jugadors supervivents que van formar part de l'equip de les 'Cinc Copes', en un acte impulsat per l'Agrupació Barça Jugadors. Els membres homenatjats del llegendari equip de principis dels anys 50, juntament amb Jaume Peiró, van ser Miquel Ferrer, Josep Duró, Joaquim Tejedor i Tresserras i Gustau Biosca.

## Palmarès

* Copa espanyola:
** 1950-51

## Referències

* ↑ «Mor l'exjugador Jaume Peiró». FC Barcelona, 11-11-2016. [Consulta: 7 setembre 2016].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 4 5 6 7 8 9 «Suplement Agrupació Barça Jugadors». Diari Sport, 27-09-2014. [Consulta: 1r febrer 2015].
* ↑ «Perió». arandaarquitectos.com. [Consulta: 1r febrer 2015].
* ↑ «Jugadores con más de 100 partidos». mirealjaen.com. [Consulta: 1r febrer 2015].
* ↑ «El Barça ret homenatge als jugadors del club dels anys 40 i l'equip de "les 5 copes"». Ara, 03-11-2014 [Consulta: 30 octubre 2015].

## Enllaços externs

* Perfil a BDFutbol
# Jerome Jordan

Jerome Adolphus Jordan (Kingston, el 29 de setembre de 1986) és un jugador de bàsquet jamaicà que juga a la lliga ACB.

## Carrera esportiva

Va començar jugant amb la Universitat de Tulsa als Estats Units abans de fer el salt a Europa. L'any 2010 va debutar a la lliga sèrbia de bàsquet de la mà del Hemofarm Stada Vrsac, amb qui també va disputar la Lliga Adriàtica de bàsquet i l'EuroCup. La temporada següent fitxa pel Krka Novo Mesto de la lliga eslovena, equip on jugarà fins al mes de desembre, abans de tornar als Estats Units per jugar a l'NBA amb els New York Knicks. Amb l'equip eslovè es va proclamar campió de la Supercopa nacional. La temporada 2012-2013 passa per tres equips diferents: els Reno Bighorns i els Los Angeles D-Fenders, tots dos equips de la NBA Development League, i els Talk N Text Tropang Texters, de la lliga filipina. La temporada següent torna a Europa per jugar al Granarolo Bolonia. Al finalitzar la temporada, torna als Estats Units i realitza la pretemporada amb els New Orleans Pelicans, tot i que la temporada la jugaria als Jiangsu Tongxi de la lliga xinesa. En febrer de 2016 arriba a la Lliga Endesa per jugar al Baloncesto Sevilla. En el mes d'octubre del mateix any canvia de club i fitxa per un necessitat Club Joventut Badalona, amb el qual acabaria la temporada com a jugador amb millor valoració de l'equip de Diego Ocampo, amb una mitjana de 10,4 punt i 5,6 rebots per partit.
En el mes d'agost de 2018 fitxa pel Shanxi de la lliga xinesa per disputar els playoffs, i a finals del mes de setembre torna a l'ACB per jugar al Cafés Candelas Breogán, per substituir el lesionat Henk Norel. Un cop acabat el seu contracte temporal amb el Breogán, en el mes de desembre del mateix any, fitxa pel MoraBanc Andorra per substituir la baixa de Whittington.

### Selecció jamaicana

Amb la selecció jamaicana, Jordan va guanyar la medalla d'or al Caribebasket de l'any 2006 celebrat a Kingston. L'any 2012 va ser bronze al Campionat centre-americà celebrat a San Juan, Puerto Rico. L'any 2013 també va disputar amb la selecció del seu país el Campionat FIBA Amèriques a Caracas, Veneçuela.

## Referències

* ↑ Jerome Jordan jugador a l'ACB
* ↑ «Jerome Jordan, una temporada más en el Divina Seguros Joventut». ACB, 24-07-2017 [Consulta: 13 agost 2017]. Arxivat 13 August 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-08-13. [Consulta: 13 agost 2017].
* ↑ «Jerome Jordan se va a China» (en castellà). Piratas del Basket, 17-08-2018 [Consulta: 17 agost 2018].
* ↑ «Oficial: Jerome Jordan suplirá la baja de Henk Norel en Cafés Candelas Breogán» (en castellà). Solobasket, 29-09-2018 [Consulta: 29 setembre 2018].
* ↑ Ballesteros, Xavi «Jerome Jordan reforça el joc interior del MoraBanc». L'esportiu de Catalunya, 30-12-2018 [Consulta: 31 desembre 2018].

## Enllaços externs

* Fitxa de Jerome Jordan a la pàgina web de l'ACB (castellà)
# Joan Martínez Benazet

Joan Martínez Benazet (1954) és un metge i polític andorrà, que ostenta el càrrec de ministre de salut del Govern d'Andorra d'ençà del mes de maig de 2019. Llicenciat en medicina i cirurgia, es va especialitzar en pneumologia. Afiliat políticament als Demòcrates per Andorra, va ser conseller general el 1989 i número 1 a la llista parroquial del partit a Ordino en les eleccions del 2019. Presidí el Col·legi Oficial de Metges d'Andorra del 1996 al 1998 i fou director assistencial del SAAS a partir del 2016 fins al seu nomenament ministerial el 2019.

## Referències

* ↑ «Joan Martínez Benazet». Demòcrates.ad. [Consulta: 14 setembre 2020].
* ↑ ««Els psicòlegs acabaran tenint un rol dins la sanitat pública d'Andorra»». El Periòdic d'Andorra [Consulta: 21 març 2020].
* 1 2 Partal, Vicent. «Joan Martínez Benazet: ‘Primer cal salvar la pell: no pot haver-hi dubtes sobre si s'ha de triar entre l'economia i la vida’». Vilaweb.cat, 29-03-2020. [Consulta: 30 març 2020].
* ↑ «Els candidats d'Ordino en un minut: Joan Martínez Benazet, n.1 d'ACO+Demòcrates». Bon Dia [Consulta: 21 març 2020].
# Jirō Taniguchi

Jiro Taniguchi (谷口ジロー, Taniguchi Jirō) (Tottori, 14 d'agost del 1947 - Tòquio, 11 de febrer de 2017) fou un dibuixant de manga japonès, considerat com un autor de culte i principal divulgador del manga fora del Japó.
Va començar a treballar com a assistent del dibuixant Kyota Ishikawa i va debutar en el món del manga amb Kareta Heya, publicat el 1970 en la revista Young Comic. Del 1976 al 1979 va publicar, juntament amb el guionista Natsuo Sekigawa diversos còmics. De 1984 a 1991, Taniguchi i Sekigawa van produir els cinc volums de Botchan no Jidai. Als anys noranta va crear diverses obres entre les quals es troben Aruku Hito, Chichi no koyomi i Keyaki no Ki. El 2001 va crear la sèrie Ícar a partir de textos de Moebius.
Taniguchi ha guanyat diversos premis pel seu treball. Entre altres, el premi Tezuka per Botchan no Jidai, el premi Shogakukan per Inu wo kau (Tenir un gos), i el 2003 l'Alph'Art del millor guió en el Festival del Còmic d'Angulema per Barri llunyà, pel qual també va obtenir el premi a la millor obra al Saló del Còmic de Barcelona del 2004.
Les seves obres s'han traduït a diversos idiomes. En català podem trobar la premiada Barri llunyà, publicada per Ponent Mon.

## Obres destacades

* Botchan no Jidai (1987)
* Aruku Hito (1992)
* Keyaki no Ki (1993)
* Chichi no Koyomi (1994)
* Kodoku no Gourmet (1997)
* Barri llunyà (1997)
* Kamigami no Itadaki (2000-2003)
* Toudo no Tabibito (2004)
* Sampo Mono (2006)

## Referències

* ↑ «Mor l'autor de manga Jiro Taniguchi als 69 anys». Diari Ara, 11-02-2017. [Consulta: 12 febrer 2017].
* ↑ Altares, Guillermo «Jiro Taniguchi, el dibujante que rompió las barreras del manga» (en castellà). El País [Madrid], 14-02-2017. ISSN: 1134-6582.

## Enllaços externs

* Jiro Taniguchi (pàgina de fans aprovada) (japonès)
* Jirō Taniguchi a l'Enciclopèdia d'Anime News Network (anglès)
# Jisr Banat Yakub

Jisr Banat Yakub (Pont de les Filles de Jacob) fou un important pas del riu Jordà més amunt del llac Tiberíades. Fou molt disputat a l'època de les croades. Balduí III de Jerusalem hi fou derrotat a la rodalia el 1157 per Nur al-Din. Balduí IV hi va construir (1178) una fortalesa que va entregar als templaris (Castellet del gual de Jacob) del que es conserven les ruïnes, i que fou conquerit per Saladí al cap d'un any, el 1179. Fou el punt extrem al que van arribar les forces franceses el 1799.

## Referències

* Sourdel-Thomine, J., “D̲j̲isr Banāt Yaʿḳūb”, a: Encyclopaedia of Islam, segona edició, editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Consultada en línia el 10 de juny del 2016
# Jesús Pinilla i Fornell

Jesús Pinilla i Fornell (Navia, 10 de novembre de 1874—Montpeller, 19 d'abril de 1942) fou advocat, periodista, polític i advocat. Fou membre d'Unió Republicana d'on passa a ser lerrouxista, abandonà el Partit Republicà Radical passant al Partido Reformista, més tard fou un dels fundadors del Bloc Republicà Autonomista i posteriorment del Partit Republicà Català.

## Referències

* ↑ «Jesús Pinilla i Fornell». Gran Enciclopèdia Catalana. Barcelona: Grup Enciclopèdia Catalana.
# Jordi Alcover García-Tornel

Jordi Alcover García-Tornel (Barcelona, 1946) fou un jugador, àrbitre i directiu d'hoquei.
Com a jugador es va iniciar en el club universitari Yuri, que anys després es va fusionar amb el Can Salvi, el qual presidí entre 1974 i 1978. Fou també secretari general (1976-84), vicepresident (1985-92) i president (1993-2001) de la Federació Catalana de Hockey. Per altra banda, fou membre del Comitè d'Entrenadors de la Federació Internacional (1980-94), membre del Consell Directiu de la Federació Espanyola (1988-92). Forma part del Consell Executiu de la Federació europea des del 1987 i del Comitè de Regles de la Federació Internacional des del 2002. Assumí el càrrec de director de competicions als Jocs Panamericans de Caracas (1983), a la Copa d'Europa de Moscou (1987), a la de Pàdua (1999) i al Trofeu BMW Amstelveen (1990). Intervingué com a oficial de competicions als Jocs Olímpics de Los Angeles (1984), a la Copa d'Europa de París (1991) i a la Copa d'Europa de Dublín (1995), entre d'altres. Ha estat secretari de la Unió de Federacions Esportives de Catalunya i vicepresident de la Federació Europea de Hockey.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
# Jordi Albert i Caballero

Jordi Albert i Caballero (Barcelona, 14 de febrer de 1978) és un polític català i diputat electe al Parlament de Catalunya per Esquerra Republicana de Catalunya.
Llicenciat en Geografia i Història per la Universitat de Barcelona, és professor de secundària. Des del 2007 és regidor a l'oposició i portaveu del grup d'ERC-AM a l'ajuntament de Sant Andreu de la Barca. És també president de la Federació Comarcal del mateix partit. Va ocupar la posició 17 a les llistes d'Esquerra Republicana a les eleccions del 21 de desembre de 2017.
A les eleccions al Parlament de Catalunya de 2017 fou escollit com a diputat amb la llista d'Esquerra Republicana de Catalunya-Catalunya Sí.

## Referències

* ↑ «ERC | La Democràcia Sempre Guanya | Jordi Albert i Caballero». Arxivat de l'original el 2017-12-24. [Consulta: 23 desembre 2017].
* ↑ «Ajuntament de Sant Andreu de la Barca». Arxivat de l'original el 2017-12-24. [Consulta: 23 desembre 2017].
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 23 desembre 2017].
# Robin Hood (pel·lícula de 1973)

* Per a altres significats, vegeu «Robin Hood (desambiguació)».
Robin Hood és una pel·lícula estatunidenca d'animació tradicional de l'any 1973 dirigida per Wolfgang Reitherman, basada en el personatge llegendari del mateix nom. El 2003 se'n va fer una versió doblada en català. La pel·lícula va ser nominada a l'Oscar a la millor cançó original per «Love», premi que finalment aconseguí «The Way We Were» de la pel·lícula homònima, i va guanyar el Golden Screen de 1976. L'American Film Institute nominà Robin Hood pel seu Rànquing Top-10 de pel·lícules animades.

## Argument

Robin Hood i Little John conviuen amb una colla d'amics al bosc, on roben els rics per repartir els diners entre els pobres. El xèrif de Nottingham mira de capturar-lo sense èxit. Quan el Príncep Joan arriba a la regió, s'organitza un campionat de tir amb arc, on el premi serà un petó de la bonica Lady Marian, a qui Robin Hood estimava des de petit. Per això decideix participar-hi disfressar malgrat el risc (totes les tropes del xèrif estaran presents al concurs). Guanya el campionat però és fet presoner i Little John ha d'alliberar-lo amb ajuda dels vilatans.
El Príncep Joan vol venjança i fa arrestar els més pobres per no poder pagar un nou i abusiu impost, entre ells el frare amic de la banda, sabedor que Robin Hood vindrà a rescatar-lo. Després de molts perills, aconsegueixen alliberar els presoners i fugir de palau. Esperen aleshores amagats el retorn del rei, el qual fa justícia, aparta el Príncep Joan i permet que Robin Hood i Lady Marian es casin enmig de l'alegria general.

## Repartiment

| Personatge | Veu en anglès | Veu en català |
| Robin Hood (guineu) | Brian Bedford | Luis Posada |
| Lady Marian (guineu) | Monica Evans | Belén Roca |
| Lady Marian - cançó | Nancy Adams | Mone |
| Little John (os) | Phil Harris | Jordi Vila |
| Alan-a-Dale (gall) | Roger Miller | Óscar Más |
| Frare Tuck (toixó americà) | Andy Devine | Joaquín Díaz |
| Rei Ricard (lleó) | Peter Ustinov | Pep Antón Muñoz |
| Príncep Joan (lleó) | Peter Ustinov | Pep Antón Muñoz |
| Sir Hiss (serp) | Terry-Thomas | Joan Pera |
| Lady Kluck (gallina) | Carole Shelley | Marta Martorell |
| Xèrif de Nottingham (llop) | Pat Buttram | Carles Canut |
| Nutsy i Trigger (voltors) | Ken Curtis i George Lindsey | Quim Sota i Xavier Fernández |
| Sexton i la seva esposa (ratolins) | John Fiedler i Barbara Luddy | Enric Isasi-Isasmendi i Roser Huguet |
| Skippy, Sis i Tagalong (conills) | Billy Whitaker, Dana Laurita i Dori Whitaker | Estela Vilches, Paula Ribó i Paula Hernández |
| Toby (tortuga) | Richie Sanders | Biel Pera |
| Mare Conill (conill) | Barbara Luddy | Roser Huguet |
| Capità Cocodril (cocodril) | Candy Candido | José María Zamora |
| Otto (gos) | J. Pat O'Malley | Enric Arquimbau |

## Referències

* 1 2 Fitxa de doblatge a Eldoblatge.com
* ↑ Robin Hood als Oscars
* ↑ Disney Animation Archive (anglès)
* ↑ AFI's 10 Top 10 Ballot
* ↑ Robin Hood a The New York Times (anglès)
# Ruth Rendell

Ruth Barbara Rendell, baronessa Rendell de Babergh CBE FRSL (Londres, 17 de febrer de 1930 - Londres, 2 de maig de 2015) va ser una prolífica escriptora de literatura de misteri britànica. Va escriure també sota el pseudònim de Barbara Vine. A més de la gran quantitat de novel·les i contes publicats, les seves obres destaquen per la gran qualitat literària, que l'havien fet mereixedora de premis com la Daga de Plata de la Crime Writers Association el 1987, la Daga d'Or en quatre ocasions (1976, 1986, 1987 i 1991), la Daga de Diamants per les seves aportacions al gènere, el National Book Award el 1980, tres premis Edgar Allan Poe i el premi literari del Sunday Times any 1990.

## Biografia

La seva primera novel·la publicada va ser From Doon with Death el 1967. Hi apareixia per primera vegada un dels seus personatges més populars, l'inspector Wexford. Rendell té vint novel·les publicades conegudes com les Wexford novels, totes ambientades a la localitat anglesa de Kingsmarksham, la darrera n'és End in Tears (2006). A part de la sèrie Wexford, va escriure més de trenta novel·les negres i nombrosos contes de misteri.
És característic de la seva tècnica literària l'ús de l'intertext, fent servir clàssics inqüestionables de la literatura anglesa i universal per a crear, a partir d'ells, històries noves; per exemple, en Carn trèmula (1986) utilitza elements de Crim i càstig de Dostoievski; La casa de les escales (1988) té com una de les seves principals línies argumentals la intriga de Les ales de la coloma de Henry James i utilitza també fragments d'El gran Gatsby de F. Scott Fitzgerald, Mariana in the South de Tennyson i de Safo; un altre exemple seria la novel·la No more Dying Then, de l'inspector Wexford, que es basa en el sonet 146 de Shakespeare.
Algunes de les seves obres han estat dutes a la pantalla petita per la BBC i al cinema per directors com Pedro Almodóvar (Carne trémula, 1997). Només un petit nombre de les seves obres han estat traduïdes al català.

## Referències

* ↑ «Mor als 85 anys l'escriptora britànica Ruth Rendell». El Periódico de Catalunya, 02-05-2015 [Consulta: 2 maig 2015].
# Roca Tallada (Berga)

La Roca Tallada és una muntanya de 804 metres que es troba entre els municipis de Berga i de Cercs, a la comarca catalana del Berguedà.